《被命出镇淮西至任》
宋代·尤煜

万籁无声意转豪，一挥出守敢云劳。臣心耿耿依三殿，予发垂垂有二毛。

月黑星光悬帐幕，夜深霜气满弓刀。披衣秉烛终宵坐，待旦乘时演豹韬。

作者简介：（1190—1272）宋常州无锡人，字伯晦，号木石。尤袤孙。宁宗嘉定元年进士。理宗端平初征为将作监主簿，后为淮西帅，以儒者守边，恩威兼施。累进礼部尚书，拜端明殿大学士，提举秘书省提纲史事。卒谥庄定。